OzLabs/hebrew-wiki-articles huggingface dataset:
תסמונת מייג

תסמונת מייג (באנגלית: Meig's syndrome) היא גידול שפיר בשחלה, אשר מופיע עם מיימת (הצטברות נוזלים בגוף). התסמונת נפתרת בדרך כלל לאחר כריתת הגידול. הגידולים השפירים בתסמונת מייג מכונים בדרך כלל פיברומות או פיברותקומות ומהווים 4% מכלל הגידול.<ref name=":0"></ref>

==מקור השם==
מקור השם של תסמונת מייג הוא שמו של ג'ו וינסנט מייג אשר היה רופא מיילד וגניקולוג אמריקאי. מייג דיווח על סדרת מקרים שאירעו בשנת 1937. מייג נתן את אישורו לכך.<ref name=":0" />

==אפידמיולוגיה==
תסמונת מייג נדירה. מהווה כ-1-2% מכלל הגידולים בשחלות.
נוטה להתרחש בדרך כלל אצל אנשים לאחר גיל המעבר, בגיל ממוצע של 50 שנים.<ref></ref>

תוחלת החיים של חולים שהוסר להם הגידול דומה לאלו שלא חלו כלל במחלה. אף על פי שתסמונת זו דומה בהתנהגותה לגידול ממאיר, מדובר במחלה שפירה ובעזרת טיפול מתאים לא תפגע באורך חיי החולה.<ref></ref>

בין 10%-15% מהנשים בעלות גידולים בשחלה, הן בעלות מיימת ואילו רק 1% מהגידולים אצל נשים הם מסוג הידרוטורקס. בערך 70% מההצטברויות המימיות הן בצד הימני, כ-15% בצד השמאלי וכ-15% בשני הצדדים.<ref></ref>

==אבחון==
תסמונת מייגס עלולה להיראות בהסתכלות ראשונה כמספר מחלות שונות. המחלה מתאפיינת בגידול שנובע מהשחלות ומכאן בפתולוגיה עלולה להיראות כהפרעות גינקולוגיות שונות, כדוגמת גידול רירית הרחם, סרקומה, תסמונת פסאודו מייגס, הפרעות בחצוצרה, סרטן שחלות ועוד.

===תסמינים===
* עייפות
* קוצר נשימה בתחילת מאמץ.
* כאבי אגן או נפיחות לעיתים משולב בעצירות.
* בטן נפוחה עם עלייה או ירידה במשקל.
* שיעול לא פרודוקטיבי (יבש).
*אל וסת או מחזור לא סדיר.
* המחלה עשויה להופיע בין 3 ל־30 יום לאחר ניתוח לב פתוח או אוטם שריר הלב.
*כאבים בצוואר וסחף קטן עד בינוני בצד שמאל.
*אורמיה (רמות גבוהות של אוריה בדם - אחד המרכיבים העיקריים בשתן) לעיתים גם גורם לתופעה.

==טיפול==
הטיפול החיוני הוא הסרה כירורגית של הגידול. לפני הניתוח יתבצע ניקוז נוזלים מקרום הריאה שהצטברו כתוצאה מן המיימת. ניקוז הנוזלים נועד לשיפור תפקוד הריאה. הניתוח כולל חיתוך כירורגי לשם מתן גישה לחלל הבטן וכן על מנת לשלול גורמים אחרים להופעת הגידול.
* אצל בנות שעדיין לא קיבלו וסת, תיתכן העדפה של כריתת טריז, הסרה של חלק קטן מאוד מהריאה.
* לנשים בגיל הפוריות (20–45) מתבצעת בדרך כלל כריתת רחם חד צדדית (חצוצרות ושחלות)
* אצל נשים לאחר גיל המעבר, תתבצע כריתת רחם מלאה.<ref></ref>

==ראו גם==
* וסת
*מיימת

==לקריאה נוספת==
* Obstetrics & Gynecology, Volume 99, Issue 5, Part 2, May 2002, Pages 917-919
*The American Journal of Emergency Medicine, Volume 16, Issue 4, July 1998, Pages 404-405

==קישורים חיצוניים==
* [https://iw.techsymptom.com/75920-meigs-syndrome-90 מאמר 1 בנושא תסמונת מייג]
*[https://www.ajog.org/article/0002-9378(54)90258-6/pdf מאמר 2 בנושא תסמונת מייג]
*ניתוח כריתת רחם - ויקיפדיה (באנגלית)
*[https://www.orpha.net/consor/cgi-bin/OC_Exp.php?lng=en&Expert=314459 תסמונת דמוית מייג'ס]

==הערות שוליים==

קטגוריה:בריאות האישה
קטגוריה:מחלות מערכת המין ודרכי שתן
קטגוריה:מחלות נדירות
מייג
DS 4S

DS 4S היא מכונית משפחתית קטנה קומפקטית ויוקרתית מתוצרת חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA אשר מיוצרת משנת 2015 ועד היום בסין (דגם שנת 2016).

ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין).

=="DS 4S"==

* דגם "DS 4S" הוצג לראשונה בתערוכת המכוניות הבינלאומית "Auto Guangzhou" בעיר גואנגג'ואו בנובמבר 2015.
* דגם "DS 4S" משווק בסין מאפריל 2016.
* 5 דלתות - הצ'בק.
* 5 נוסעים.
* מנוע קדמי.
* מנועי בנזין: 1,199 סמ"ק, 1,598 סמ"ק, 1,751 סמ"ק.
* סוג הנעה: הנעה קדמית.
* 7 רמות גימור.
* מחיר היחידה נע בין 149,900–229,900 רנמינבי (בסין, שנת 2016).
===תאוצות===
* תאוצה בין 0-100 קמ"ש היא 10.7 שניות (מנוע 1.2 ליטר)
* תאוצה בין 0-100 קמ"ש היא 9.6-9.7 שניות (מנוע 1.6 ליטר המפיק 167 כ"ס) 
* תאוצה בין 0-100 קמ"ש היא 8.9 שניות (מנוע 1.6 ליטר המפיק 177 כ"ס) 
* תאוצה בין 0-100 קמ"ש היא 8.5 שניות (מנוע 1.8 ליטר)
==תמונות==
<gallery mode="packed" heights="120">
קובץ: DS 4S 02 China 2017-04-03.jpg| דגם "DS 4S"
קובץ: DS 4S 03 China 2017-04-03.jpg| דגם "DS 4S"
קובץ:DS 4S 01 China 2017-04-03.jpg | דגם "DS 4S"
קובץ:DS 4S 05 China 2017-04-03.jpg | דגם "DS 4S"
</gallery>

==ראו גם==
* DS 3
* DS 4

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-2015
קטגוריה:מכוניות משפחתיות
קטגוריה:כלי רכב המיוצרים בסין
4S
Cartoon Network: Punch Time Explosion

Cartoon Network: Punch Time Explosion הוא משחק וידאו שפותח על ידי Papaya Studio ויצא בשנת 2011 לקונסולות ה-3DS ,Wii ,Xbox והפלייסטיישן 3. זהו משחק קרוסאובר מסוג משחק לחימה אשר מאגד בתוכו דמויות מסדרות הערוץ Cartoon Network. כמו כן, למשחק יצאה גרסת תוספת בשם Cartoon Network: Punch Time Explosion XL שכללה מספר דמויות נוספות.

==משחקיות==
===מצב ארקייד===
המשחק הוא משחק מסוג לחימה, שבו 2–4 דמויות נלחמות זו בזו. ישנן כמה זירות שונות שמבוססות על סדרות הטלוויזיה שבערוץ. בחלק מהזירות קופסת מתנה שנותנת דמות נוספת שמשפיעה על מהלך הקרב. הדמות שנשארת אחרונה מנצחת.

====מרובה משתתפים====
משחק יחיד שבו משתתף אחד או יותר נלחמים במחשב או בשחקנים אחרים.

====טורניר====
שחקן אחד בוחר דמות ונלחם בה במשך כמה קרבות עד שהוא מגיע לבוס הסופי, "הוא" מבנות הפאוור פאף.

===מצב סיפור===
הקריין (שמגולם בידי ג'ורג' לואו) מספר שהוא לקח יום חופש ומחליט לצפות בסדרות Cartoon Network. אבל אז, כוח מסתורי הורס עולמות ומערבב בין הגיבורים. בן טניסן מגיע לעולמו של צ'וודר, במרדף אחרי וילגקס. הוא נלחם בצ'וודר אפל. כשהוא משתחרר, העולם של צ'וודר נהרס ובן וצ'וודר בורחים. הם פוגשים בבאטרקאפ אפלה. אחרי שהם מביסים אותה, בן, צ'וודר וגם באטרקפ פוגשים את וילגאקס, שהפך את קווין למפלצת. אחרי שהם נלחמים בו עם עזרתו של גוון טניסן, בת דודתו של בן, קווין משתנה בחזרה לאנושי. העולם של בן נעלם, אבל אז מגיע דקסטר עם חללית ומציל את בן, צ'וודר ובאטרקפ. משם נאספים עוד גיבורים כגוון פלאפג'ק, מספר אחד, בנות הפאוור פאף, מאק ובלו, בילי ומנדי וסמוראי ג'ק. אחרי שהם מנסים לחזור, החללית שלהם מתפוצצת והכוח הרשע שהורס ממדים מתגלה כשלט הרחוק של הקריין. השלט כמעט הורג את החבורה, עד שהם מצליחים לזמן את קפטן פלאנט. החבורה נלחמת בשלט ומנצחת אותו, וכל גיבור חוזר למימד הבית שלו. הקריין מדבר על כך שהוא אינו יכול להשתמש בשלט הרחוק שלו יותר, אז הוא ינסה להעביר ערוצים בעזרת מנוף ענק.

==דמויות==
בן 10
*בן טניסן
*וילגקס
*קווין א. לוון <sub>(בלעדי לגרסת XL)</sub>
*בן טניסן הצעיר <sub>(בלעדי לגרסת XL)</sub>
צ'וודר
*צ'וודר וקימצ'י
בנות הפאוור פאף
*בלוסום
*באבלס
*באטרקפ
*מוג'ו ג'וג'ו
*הוא <sub>(בלעדי לגרסת XL)</sub>
פלאפג'ק
*פלאפג'ק
*קפטן ק'נאקלס
המעבדה של דקסטר
*דקסטר
*קוף
קידס נקסט דור
*מספר אחד
*פדר
*טוליינטור<sub>(בלעדי לגרסת XL)</sub>
בית פוסטר לחברים דמיוניים
*מק ובלו
ההרפתקאות של בילי ומנדי
*בילי ומנדי
*גרים
*הוס דלגדו <sub>(בלעדי לגרסת XL)</sub>
סמוראי ג'ק
*סמוראי ג'ק
*סקוטסמן <sub>(בלעדי לגרסת XL)</sub>
*אקו <sub>(בלעדי לגרסת XL)</sub>
קפטן פלאנט
*קפטן פלאנט
ג'וני בראבו
*ג'וני בראבו <sub>(בלעדי לגרסת XL)</sub>

==ביקורת==
המשחק זכה לביקורות פושרות, בעיקר מטענה שהמשחק מהווה חיקוי לסדרת סופר סמאש ברוס שנוצרה על ידי מאסהירו סקוראי.

== קישורים חיצוניים ==

* [https://www.ign.com/games/cartoon-network-punch-time-explosion עמוד המשחק באתר IGN]
חורבת הרועה

חורבת הרועה, או אתר הרועה, הוא אתר ארכאולוגי הנמצא בהר הנגב, כ-5 קילומטר צפון-מזרח לקיבוץ שדה בוקר, סמוך לדרך משם לירוחם. האתר שוכן על גבעה השולטת על דרך עתיקה לאורך נחל הרועה, שגובהה 10 מטר מעל סביבתה, ו-550 מטר מעל פני הים. בהמשך הדרך דרומה ניתן למצוא אתר מקביל הנקרא חורבת חלוקים. בשנת 1965 נסקר אתר הרועה לראשונה על ידי חוליית סקר בראשות רודולף כהן ובאותה שנה ערך באתר חפירה יחד עם תלמידים ומורים ממדרשת שדה בוקר. ב-1967 חפר שוב באתר מטעם אגף העתיקות והמוזיאונים (רשות העתיקות).

האתר, כמו אתרים אחרים בהר הנגב הוא אתר של יישוב מתקופת הברזל, תקופת ממלכת ישראל והוא חלק משרשרת המצודות הישראליות בנגב, החל מבקעת באר שבע ועד אילת, מצודות המיוחסות למלכי ממלכת יהודה. כאן תמצאו מבנה המשמש מצודה ומספר בתים. המצודה באתר גדולה ובעלת צורה אליפטית. קוטרה הארוך 50 מטרים וקוטרה הקצר 42 מטר. המצודה בנויה כך שחומתה החיצונית מורכבת מחדרים המהווים חומת סוגרים. הקירות עשויים אבני צור מסותתות באופן גס, ועוביים כחצי מטר. הם השתמרו לגובה של כמטר. בחומה 17 חדרים שעובים הממוצע כ-2.5 מטרים ואורכם נע בין 5 ל-10 מטר. על פי הממצא בחדרים, משער חופר האתר כי שימשו כחדרי החיילים ששרתו במצודה, אשר הגנה על הדרך שעברה באזור.

פרט למצודה נסקרו ונחפרו עוד 12 מבנים, שלרובם בין חדר אחד לארבעה. בולט מבנה אחד אשר לו חמישה מרחבים. המבנה כנראה נבנה בתוכנית בית ארבעת המרחבים הנפוץ בכל הארץ בתקופת הברזל, אך למבנה זה נוסף מרחב נוסף. רודולף כהן בחר בתאוריה שאומרת כי אותם בתים שימשו כמגורי המפקד האזורי כדי לתאר את המבנה, השונה משאר מבני היישוב.

==הערות שוליים==

קטגוריה:אתרים ארכאולוגיים בארץ ישראל
בנק הדואר (רוסיה)

סניף בנק הדואר ב[[מחוז סמרה.]]
בנק הדואר (ברוסית: Почта Банк) הוא חברת בת של דואר רוסיה. הבנק מספק שירותים פיננסיים מגוונים ללקוחות עסקיים, גופי ממשלה ולכלל הציבור במסגרת סניפי הדואר הפרושים ברחבי הארץ. בנק הדואר בבעלות ממשלתית ונתון לפיקוח משרד התקשורת של רוסיה כמו יתר שירותי הדואר.

בנק הדואר נמצא בבעלות משותפת של דואר רוסיה ובנק VTB.

הצעת החוק המתאימה הוגשה על ידי המנכ "ל של פד" פ "דואר רוסיה" דמיטרי סטרשנוב וסגנו גלקטיונובה אינסה <ref></ref><ref>https://lenta.ru/tags/persons/galaktionova-inessa/</ref> לבדיקה במשרד התקשורת והקשורת ההמונית של הפדרציה הרוסית.

== קישורים חיצוניים ==

* 

==הערות שוליים==

קטגוריה:רוסיה: בנקים
בנק
Cheap Thrills (אלבום של Big Brother and the Holding Company)

Cheap Thrills הוא אלבום מוזיקלי מאת "Big Brothers & Holding Company" או בקיצור BBHC והסולנית שלהם ג'ניס ג'ופלין. האלבום הוקלט ויצא לאור בשנת 1968. זהו אלבום רוק, בלוז רוק, ורוק מתקדם, והוא מכיל כמה מלהיטיה הגדולים של הלהקה, כדוגמת "Piece of My Heart" ,"Summertime" ו- "Ball and Chain".

== עובדות ==
האלבום הוא האלבום השני של הלהקה, אחרי "Big Brother Holding Company". האלבום זכה להצלחה רבה, והיה בראש המצעדים במשך שמונה שבועות בשנת 1968. האלבום כולל שלוש גרסאות כיסוי (קאברים), שחלקן הפכו ללהיטים רק לאחר שפורסמו על יד הלהקה: "Piece of My Heart" ו- "Ball and Chain". האלבום הוקלט בצורת סטריאו ומונו, כאשר באוזן ימין אפשר לשמוע את הגיטרה השנייה והבס, ובאוזן שמאל אפשר לשמוע את התופים ואת הגיטרה המובילה. לעומת זאת, את קולה של ג'ניס ג'ופלין ניתן לשמוע בשתי האוזניים, מה שמייצר תחושה של חוויה עוצמתית של המופע המוזיקלי. למרות הכנסת קולות קהל להקלטות, כל הרצועות הוקלטו באולפן, חוץ מ-"Ball and Chain" שהוקלט בהופעה של הלהקה בפילמור אודיטוריום בסן פרנסיסקו.

== היסטוריה ==
לאחר ההצלחה של הלהקה בפסטיבל הפופ של מונטריי ב-1967, יצא לאור אלבומם הראשון. אחרי שהאלבום "Big Brother Holding Company" יצא לאור, הלהקה החלה להקליט שירים מקוריים וגרסאות כיסוי ושנה לאחר מכן הוציאה את האלבום "Cheap Thrills" (ריגושים זולים). האלבום זכה להצלחה רבה, ובסוף השנה זה היה האלבום המצליח ביותר של 1968, לאחר שמכר כמעט מיליון עותקים. עם זאת, ההצלחה הייתה קצרת מועד, כאשר ג'ופלין עזבה את הלהקה לקריירת סולו בדצמבר 1968.

== עטיפת האלבום ==
עטיפת האלבום, שבה מצויר קומיקס מאת רוברט קראמב שבו בכל ריבוע מוזכר שם של שיר באלבום לפי הסדר, הייתה אמורה להיות בכלל צידו האחורי של האלבום. בצד הקדמי הייתה אמורה להופיע תמונה של כל חברי הלהקה ערומים יחד במיטה, אך חברת ההקלטות קולומביה רקורדס הטילה וטו וקבעה שאסור שתמונה זאת תהיה בחזית האלבום. כשג'ופלין, שהייתה מעריצה של קומיקס מחתרתי ובמיוחד של עבודתו של קראמב, ראתה את הקומיקס שצייר והיא מאוד התלהבה. היא דרשה מחברת התקליטים שזאת תהיה עטיפת האלבום, ואלה קיבלו את ההצעה. בריאיון ל- "AIGA", אמר מנהל האמנות של קולומביה רקורדס, ג'ון ברג, "ג'ופלין הזמינה את זה (העטיפה), והיא מסרה לי באופן אישי את "cheap thrills" במשרד. לא היו שינויים עם רוברט קראמב. הוא סירב שישולם לו, באומרו, 'אני לא רוצה את הכסף המטונף של קולומביה.' "

== רשימת רצועות ==

== קישורים חיצוניים ==

* [https://omny.fm/shows/midnight-special/50-cheap-thrills-big-brother-and-the-holding-compa פודקאסט על האלבום - ספיישל של חצות - כאן 11 התאגיד הציבורי]

קטגוריה:אלבומי 1968
קטגוריה:אלבומי ג'ניס ג'ופלין
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת קולומביה רקורדס
ויקטוריה גאורגייבה

ויקטוריה גאורגייבה (בבולגרית: Виктория Георгиева; נולדה ב-21 בספטמבר 1997) היא זמרת-יוצרת בולגרית.

היא החלה את הקריירה שלה לאחר שהשתתפה בעונה הרביעית של אקס פקטור בולגריה.

היא נבחרה לייצג את בולגריה באירוויזיון 2020 שיערך ברוטרדם, שבהולנד, עם השיר "Tears Getting Sober",<ref></ref> אך בעקבות התפרצות נגיף הקורונה בעולם, הוחלט לבטל את אירוויזיון 2020. לאחר ביטול התחרות הודיעה רשת הטלוויזיה של בולגריה שתשמח להמשיך עימה את שיתוף הפעולה וגאורגייבה תייצג את בולגריה גם באירוויזיון 2021 עם השיר "Growing Up Is Getting Old".<ref></ref> ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות.

==קישורים חיצוניים==

==הערות שוליים==

קטגוריה:זמרות בולגריות
קטגוריה:משתתפי אירוויזיון 2020
קטגוריה:זמרות פופ
קטגוריה:זמרות-יוצרות בולגריות
קטגוריה:משתתפי אירוויזיון 2021
קטגוריה:נציגי בולגריה באירוויזיון
קטגוריה:ילידות 1997
יחסי אורוגוואי – קוריאה הדרומית

יחסי אורוגוואי-קוריאה הדרומית הם היחסים הדיפלומטיים הרשמיים שבין הרפובליקה המזרחית של אורוגוואי ובין הרפובליקה של קוריאה.

== היסטוריה ==
שתי המדינות כוננו יחסים דיפלומטיים בשנת 1964. היחסים הדיפלומטיים בין המדינות כיום הם חלקיים.

=== יחסים כלכליים ===
דרום קוריאה היא שותפת מסחר חשובה עבור אורוגוואי. שתי המדינות חברות בארגון ה-G77<ref></ref>.

== ייצוג ==
* קוריאה הדרומית מיוצגת באורוגוואי על ידי שגרירות שהיא מחזיקה במונטווידאו, בירת המדינה<ref>[http://embassy-finder.com/en/south-korea_in_montevideo_uruguay Embassy of the Republic of Korea in Montevideo] Retrieved 1 July 2014.</ref>.
* אורוגוואי מיוצגת בקוריאה הדרומית על ידי שגרירות שהיא מחזיקה בסיאול, בירת המדינה<ref>[http://embassy-finder.com/es/uruguay_in_seoul_south-korea Embassy of Uruguay in Seoul] Retrieved 1 July 2014.</ref>.

==קישורים חיצוניים==

==הערות שוליים==

קטגוריה:קצרמר קוריאה הדרומית
יחסי אוקראינה – ערב הסעודית

יחסי אוקראינה–ערב הסעודית הם היחסים הדיפלומטיים הרשמיים שבין ערב הסעודית לבין אוקראינה.

== היסטוריה ==
סעודיה הכירה בעצמאותה של אוקראינה בשנת 1992. החל מאפריל 1993 מתקיימים בין המדינות יחסים דיפלומטיים מלאים. בינואר 2003 ערך נשיא אוקראינה ליאוניד קוצ'מה ביקור רשמי בסעודיה.
בשנת 2015 השתתף הנשיא פטרו פורושנקו בטקס הלווייתו של המלך עבדאללה בן עבד אל-עזיז אאל סעוד.

== נציגויות דיפלומטיות ==
* סעודיה מיוצגת באוקראינה באמצעות שגרירות במוסקבה, שמשמשת כשגרירות הן ברוסיה והן באוקראינה.
* אוקראינה מיוצגת בסעודיה באמצעות שגרירות בריאד וקונסוליית כבוד בג'דה.

==קישורים חיצוניים==
פלקוצ'ליס

פלקוצ'ליס (שם מדעי: Placochelys; מילולית: "צב שטוח-שריון") הוא סוג של זוחל ימי נכחד מהסדרה פלקדונטים, אשר חי בסופו של תור הטריאס. לצד קרובו הפספודרמה הוא היה אחד מאחרוני בני סדרתו.
בסוג מין יחיד: Placochelys placodonta, אשר תואר ב-1902 בידי החוקר הגרמני אוטו יקל. המאובנים התגלו בגרמניה, אוסטריה, איטליה והונגריה.

== מאפיינים ==
זוחל זה דמה במראהו לצב ים אך לא היה קרוב אל הצבים המודרניים. הוא הגיע לאורך 90 ס"מ והיה בעל כיסוי שריון רחב עשוי אוסטאודרם מעל גבו, זרועות רגליים רחבות שבקצוותיהם טפרים בולטים והגולגולת הייתה משולשת בצורתה ובעלת שרירים חזקים ומקור מחודד שמאחוריו בלטו זוג שיניים חזקות ועוד שיניים קטנות יותר לאורך הלסת, אשר עזרו למחוץ טרף קשה כמו צדפות וחלזונות ימיים.

בשל מבנהו הכבד הוא חי רוב שמנו בתוך הים ושם חיפש קונכיות של חלזונות וצדפות למאכל.

== בתרבות ==
זוחל זה הופיע בסרט Sea Rex 3D.

==קישורים חיצוניים==

קטגוריה:פלקדונטים
קטגוריה:בעלי חיים שחיו בטריאס עליון באירופה
דיכוטומנתס טריסטניקרפה

ענף ועלים
דיכוטומנתס טריסטניקרפה (שם מדעי: Dichotomanthes tristaniaecarpa, בכתב סיני 牛筋条, בפין-יין: Niú jīn tiáo), הוא צמח שהוא מין יחיד בסוג דיכוטומנתס השייך למשפחת הוורדיים. זהו שיח עד עץ ירוק-עד שגובהו בין 2 ל-7 מטרים, הגדל ברפובליקה העממית של סין.

==תיאור==
דיכוטומנתס טריסטניקרפה הוא שיח עד עץ ירוק-עד שגובהו בין 2 ל-7 מטרים. הענפים בגוון חום-אפרפר עד שחור-אפרפר כשהם מבוגרים. בתחילה מכוסים בפלומה לבנה צהבהבה הנושרת כשהענפים מזקינים. הניצנים ביצתיים, קטנים, בתחילה מכוסים בפלומה, הנושרת אחר-כך. קצה הניצן מחודד.

העלים סרוגים. הפטוטרת מכוסה בפלומה צפופה לבנה צהבהבה ואורכה 0.5–2 מילימטרים. הטרף סגלגל מוארך עד דמוי רומח הפוך. אורכו 3–6 סנטימטרים, ורוחבו 1.5–2.5 סנטימטרים. גונו ירוק כהה מעט מבריק. החלק העליון מכוסה תחילה פלומה, מאוחר יותר חלק. בסיס העלה דמוי יתד עד מעט מעוגל, וקצה העלה מחודד עד קהה. שולי העלים שלמים ולעיתים רחוקות משוננים במחצית החלק העליון.

התפרחת באורך 2–5 סנטימטרים, וברוחב 3–6 מילימטרים. ציר התפרחת ועוקץ הפרחים מכוסים בפלומה לבנה צהבהבה. עלי החפה דמוי רומח נושרים מהר. אורכו של צינור הפרח 2–3 מילימטרים שני הצדדים מכוסים בפלומה. אורך העוקץ 1–3 מילימטרים וקוטר הפרחים 5–9 מילימטרים. עלי הגביע ירוקים, משולשים, שוליהם משוננים. חמשת עלי הכותרת לבנים מעוגלים אורכם 3–4 מילימטרים. בפרחים יש בין 15 ל-20 אבקנים, קצרים מעלי הכותרת. הזיר חלק. הפרי הוא הלקט אדום יבש מאורך באורך 5–7 מילימטרים שנשאר בגביע, גדל, והופך בשרני.

עונת הפריחה היא אפריל-מאי, והפרי מבשיל באוגוסט-נובמבר.

==תפוצה==
הצמח גדל ביערות עצים מעורבים, רחבי עלים ומחטניים על מדרונות ההרים בגובה בין 1,300 ל-2,500 מטרים מעל גובה פני הים במחוזות סין העממית סצ'ואן ויונאן.

==קישורים חיצוניים==

פרח וניצנים
==הערות שוליים==

קטגוריה:ורדיים
קטגוריה:צמחים יחידים בסוגם
קטגוריה:סין: עצים
קטגוריה:צמחים שתוארו ב-1873
לוליטה מילבסקיה

לוליטה מרקובנה מילבסקיה (ברוסית: Лоли́та Ма́рковна Миля́вская, באוקראינית: Лоліта Марківна Мілявська; נולדה ב-14 בנובמבר 1963), הידועה בשם הבמה לוליטה (Лолита), היא זמרת, רקדנית, שחקנית, מגישת טלוויזיה ובמאית. זוכת פרס הטלוויזיה הארצית פרס TEFI במועמדות "תוכנית אירוח המובילה" לתוכנית האירוח של עצמה "לוליטה".

==ביוגרפיה==
נולדה בעיר מוקצ'בו לאמא רוסיה, אנה ניקיפורובה ואבא יהודי, מרק גורליק. ב-1974, כשלוליטה הייתה בת 11, ההורים התגרשו והאב עלה לישראל. ב-1974 לוליטה עם אמה עברו לקייב שם היא סיימה את בית הספר והתחילה להופיע. ב-1984 עברה לאודסה שם לוליטה הקימה "קברה-דואט אקדמיה" עם הזמר והשחקן אלכסנדר צקאלו.

==מיזמים נוספים==
בשנת 2017, הוציאה לוליטה את קולקציית התיקים שלה בשם "Я себя сделала сама", אשר טווח המחירים של המותג מיועד לנשים בעלות הכנסה בינונית.<ref></ref>

==דיסקוגרפיה==
===אלבומי אולפן===
* 2000: Цветочки
* 2003: Шоу разведённой женщины
* 2005: Формат
* 2007: Неформат
* 2008: Фетиш
* 2012: Ориентация Север
* 2014: Анатомия
* 2018: Раневская

===מיני אלבומים===
* 2015: Неизданное

===אלבומי אוסף===
* 2009: Запавшее
* 2010: Grand Collection

===אלבומי וידאו===
* 2005: Шоу разведённой женщины
* 2007: ?Мне 41… А кто даст

== קישורים חיצוניים ==

* 

== הערות שוליים ==

קטגוריה:זמרות רוסיות
קטגוריה:זמרות אוקראיניות
קטגוריה:זוכי פרס TEFI
קטגוריה:רוסיות שנולדו ב-1963
קטגוריה:רוסים שנולדו ב-1963
Kylie Minogue

Kylie Minogue (מוכר גם כ-Kylie Minogue 1994) הוא אלבומה החמישי של הזמרת-יוצרת האוסטרלית קיילי מינוג. האלבום יצא לאור ב-19 בספטמבר 1994 על ידי מספר חברות תקליטים ביניהן: מאשרום רקורדס אשר שם מינוג הייתה חתומה מתחילת הקריירה. זה היה האלבום הראשון שלה מאז שעזבה את PWL.

האלבום הגיע למקום הרביעי במצעד האלבומים הבריטי.

== רקע וסוגה ==
מבחינה מוזיקלית, Kylie Minogue הוא אלבום דאנס-פופ בעיקר, אך עם זאת, הוא משלב בתוכו מגוון סוגות מוזיקליות שונות, ביניהן: ג'ק סווינג חדש, ג'אז, האוס וטכנו. גם באלבום הזה כמו בשני אלבומיה הקודמים (Let's Get to It ו-Rhythm of Love) מינוג הייתה שותפה לכתיבת השירים באלבום.

מבחינה לירית, האלבום עוסק בעיקר באהבה (כמו הסינגלים "Confide in Me" ו-"Put Yourself in My Place" אשר עוסקים באהבה ויושר) אך בין היתר גם במין, תאווה, בגידה ווידוי. האלבום זכה ברובו לביקורות חיוביות כאשר רבים מהמבקרים שיבחו את השימוש של מינוג במיד-טמפו וטענו שזה מחמיא לקולה.

בעקבות העסקה החדשה עם חברות התקליטים החדשות עבדה מינוג עם מפיקים שלא עבדה עימם קודם: סטיב אנדרסון, דייב סימן, אם פיפול, פיט הלר טרי פרלי וג'ימי הארי.

== הצלחה וסינגלים ==
האלבום זכה להצלחה באוסטרליה כאשר הגיע למקום ה-3 וזכה למעמד זהב, בבריטניה האלבום הגיע למקום הרביעי וזכה גם כן למעמד זהב. מתוכך האלבום יצאו שלושה סינגלים: "Confide in Me", אשר הפך לאחד מהשירים המצליחים של מינוג כאשר הגיע למקום הראשון באוסטרליה במשך 5 שבועות ובנוסף הגיע למקום הראשון גם בישראל ולמקום השני בבריטניה.

במצעד האירופאי הכללי הוא הגיע למקום ה-9 ובמצעד הדאנס האמריקאי נכנס גם כן. הסינגל השני היה השיר "Put Yourself in My Place" אשר הגיע למקום ה-11 באוסטרליה ובריטניה. הסינגל השלישי והאחרון מהאלבום היה השיר "", אשר הגיע למקום 16 בבריטניה אך באוסטרליה הגיע למקום ה-31. על מנת לקדם את האלבום מינוג הופיעה באירועים ובטלוויזיה אך לא יצאה לסיבוב הופעות רשמי.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 1994
קטגוריה:אלבומי קיילי מינוג
קטגוריה:אלבומים באנגלית
קטגוריה:אלבומי זהב באוסטרליה
יעל אכמון

יעל אכמון (נולדה ב-4 בינואר 1972) היא מתרגמת ישראלית, שתרגמה למעלה ממאתיים ספרים.

==ביוגרפיה==
נולדה בקיבוץ משמר העמק לד"ר יהודית אכמון, פסיכולוגית קלינית, ואריק אכמון, מנכ"ל ארקיע לשעבר. נכדתו של חבר הכנסת יעקב חזן. אחיה למחצה הוא הארכאולוג גדעון שלח.

אכמון בוגרת לימודי תרגום באוניברסיטת תל אביב. החלה לפרסם מתרגומיה בתחילת שנות ה-90 של המאה ה-20. עיקר תרגומיה בתחום הספרות היפה, פנטזיה ומדע בדיוני.

תרגומיה ראו אור בהוצאות הספרים הישראליות הגדולות, כמו כנרת זמורה ביתן, הוצאת כתר, מודן הוצאה לאור ועם עובד.

==מבחר תרגומים בולטים==
* ההוביט של ג'.ר.ר. טולקין בהוצאת כנרת זמורה ביתן
* חצי שמש צהובה של צ'יממנדה נגוזי אדיצ'יה, בהוצאת מחברות לספרות
* ינקי בחצר המלך ארתור של מארק טוויין בהוצאת גרף
* טרילוגיית משחקי הרעב של סוזן קולינס, בהוצאת כנרת זמורה ביתן
* עין החתול של מרגרט אטווד בהוצאת כנרת זמורה ביתן
* סדרת פרסי ג'קסון של ריק ריירדן בהוצאת גרף
* אחד מאיתנו הבא בתור של קרן מקמנוס
* סדרת להב החרמש של ניל שוסטרמן בהוצאת ידיעות ספרים
* אמארי ואחוות הלילה

==קישורים חיצוניים==

* [https://www.korebasfarim.com/2015/04/07/ראיון-עם-המתרגמת-יעל-אכמון/ ריאיון במגזין המקוון 'קורא בספרים']
* [https://www.youtube.com/watch?v=q-LIgd80sUI/ הרצאה מצולמת על תרגום משחקי מילים] בפסטיבל אייקון

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:משמר העמק: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
נקודת דוקלו

נקודת דוקלו (באנגלית: Duclaux Point) היא לשון יבשה, החודרת אל מפרץ בוקט בצידו המזרחי של חצי האי פסטר, באי בראבנט בארכיפלג פאלמר, שבאנטארקטיקה.

לשון היבשה ממוקמת 6 קילומטרים דרומית-מזרחית לכף קוקברן.

== היסטוריה ==
=== גילוי לשון היבשה ===

לשון היבשה מופתה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905.

=== מקור השם ===

שמה של לשון היבשה ניתן לה על ידי ז'אן-באטיסט שארקו.

לשון היבשה נקראת על שמו של דוקטור פייר אמיל דוקלו, ביוכימאי צרפתי שהיה מנהל מכון פסטר בפריז בשנת 1895.

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4126 נקודת דוקלו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3921&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דוקלו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.31171994542297,-64.0601110725961,13&?query=&?map_type=hybrid תצלום לוויין של אזור לשון היבשה, וציון מקום האתרים שסביבה] באתר copernix

== הערות שוליים ==

דוקלו
חוסה אוסקר הררה

חוסה אוסקר הררה קורומינס (בספרדית: José Oscar Herrera Corominas; נולד ב-17 ביוני 1965) הוא כדורגלן עבר אורוגוואי, ששיחק בעמדת המגן. הררה שיחק ב-56 משחקים במדי נבחרת אורוגוואי והיה חלק מהנבחרת במונדיאל 1990 ושותף לזכייתה של הנבחרת בקופה אמריקה בשנת 1995.

==קריירה==
הררה החל את הקריירה בקבוצת פניארול והיה שותף לזכייה בשתי אליפויות (1985 ו-1986) ובגביע ליברטדורס בשנת 1987. בשנת 1989 עבר לשחק בקבוצת פיגרס בספרד. שנה לאחר מכן עבר לקליארי האיטלקית, בה שיחק כ-150 משחקים. בשנת 1995 עבר לשחק במדי אטאלנטה ובסיום העונה עבר לשחק בקבוצת קרוס אסול המקסיקנית. בעונת 1997/98 שיחק בקבוצת ניואל'ס אולד בויס הארגנטינאית. בהמשך חזר לשחק באורוגוואי ועבר בין מספר קבוצות ביניהן פניארול, ראסינג קלוב דה מונטבידאו ומונטווידאו וונדררס.

== תארים ==
;פניארול
* גביע ליברטדורס: 1987
* אליפות אורוגוואי (2): , 

;נבחרת אורוגוואי
* קופה אמריקה: 1995

==קישורים חיצוניים==

==הערות שוליים==

קטגוריה:מגני כדורגל אורוגוואים
קטגוריה:כדורגלנים אורוגוואים
קטגוריה:כדורגלני פניארול
קטגוריה:כדורגלני פיגרס
קטגוריה:כדורגלני קליארי
קטגוריה:כדורגלני אטאלנטה
קטגוריה:כדורגלני קרוס אסול
קטגוריה:כדורגלני ניואל'ס אולד בויס
קטגוריה:כדורגלני ראסינג מונטווידאו
קטגוריה:כדורגלני מונטווידאו וונדררס
קטגוריה:כדורגלני שאנדונג טאיישן
קטגוריה:כדורגלני פרסיב באנדונג
קטגוריה:כדורגלני נבחרת אורוגוואי
קטגוריה:כדורגלני קופה אמריקה 1989
קטגוריה:כדורגלני מונדיאל 1990
קטגוריה:כדורגלני קופה אמריקה 1993
קטגוריה:כדורגלני קופה אמריקה 1995
קטגוריה:ילידי 1965
חצי האי פסטר

חצי האי פסטר (באנגלית: Pasteur Peninsula) הוא חצי אי בקצה הצפוני של האי בראבנט בארכיפלג פאלמר, שבאנטארקטיקה.

חצי האי רחב - אורכו 9 קילומטרים (בכיוון צפון-דרום), ורוחבו בין 8 ל-13 קילומטרים (בכיוון מזרח-מערב).

חצי האי ממוקם בין מפרץ גויו ומפרץ בוקה.

בחצי האי מצוי החלק הצפוני של הרי סטריבוג. אל עבר חצי האי מתנקזים הקרחונים אושאנה, פודאייבה, בורבסטניק וליסטר.

== היסטוריה ==
=== גילוי לשון היבשה ===

חצי האי מופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905.

=== מקור השם ===

שמו של חצי האי ניתן לו על ידי ז'אן-באטיסט שארקו.

חצי האי נקרא על שמו של לואי פסטר, מדען, כימאי ובקטריולוג צרפתי, וחלוץ בתחום הרפואה המונעת (חיסונים).

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:11413 חצי האי פסטר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10938&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי פסטר] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.36810245858077,-64.05232780353046,12&?query=&?map_type=hybrid תצלום לוויין של אזור חצי האי, וציון מקום האתרים שסביבו] באתר copernix

== הערות שוליים ==

פסטר
פסטר
היריבות בין מכבי תל אביב לבין הפועל ירושלים

היריבות בין מכבי תל אביב לבין הפועל ירושלים (מכונה גם הקלאסיקו הישראלי בכדורסל) הוא הכינוי ליריבות בין שניים ממועדוני הכדורסל הגדולים בליגת העל בכדורסל: מכבי תל אביב והפועל ירושלים. אף שאינו משחק דרבי במובנו הנכון, כל משחק בין שתי הקבוצות מהווה ליריבות ומתיחות שרק הדרבי התל אביבי משתווה לו.

הקבוצות נפגשו ביניהן 136 פעמים, מהן מכבי ניצחה ב-108 משחקים בעוד הפועל ירושלים ניצחה רק ב-28 מהם. עם זאת, היריבות מהווה בעיקרה יריבות על רקע עירוני בין עיר המטרופולין תל אביב לעיר הבירה ירושלים, הוביל להתפתחותה של היריבות בין הקבוצות. במשחקים בין הקבוצות קיימים לעיתים קרובות עימותים מילוליים ולעיתים אף פיזיים.
{| align="left" style="border: 1px #aaaaaa solid;"
! מאזן המשחקים בליגה (עונה סדירה) (נכון ל-10 במרץ 2024)
|-
|

|}
{| align="left" style="border: 1px #aaaaaa solid;"
! מאזן המשחקים בליגה (פלייאוף) (נכון לשנת 2024)
|-
|

|}

==שיאים==
;מכבי תל אביב:
* שיא נקודות חיובי: 135
* שיא נקודות שלילי: 56
* ההפרש הגבוה ביותר: 52
* ניצחונות טכניים: 1

;הפועל ירושלים:
* שיא נקודות חיובי: 111
* שיא נקודות שלילי: 35
* ההפרש הגבוה ביותר: 30

==הערות שוליים==

קטגוריה:ישראל: כדורסל
קטגוריה:הפועל ירושלים (כדורסל)
קטגוריה:מכבי תל אביב (כדורסל)
קטגוריה:יריבויות בספורט
קארזון

קארזון הוא אתר אינטרנט ישראלי המציג מידע על על מחירי כלי רכב חדשים. האתר מופעל על ידי חברת קארזון טכנולוגיות בע"מ.

==היסטוריה==
חברת קארזון טכנולוגיות הוקמה בשנת 2018 על ידי אמיר ווינשטוק, המייסד של אתר הנדל"ן מדלן.
בשנת 2019 השיקה החברה את אתר קארזון.

קארזון מנגישה מידע על רכבים, הכולל מידע על מחירונים, מחירונים היסטוריים והנחות שנתנו במבצעי מכירות ולמועדוני צרכנים, על מנת לשפר את ההחלטות שמבצעים רוכשי כלי רכב ולצמצם את תופעת אפליית המחירים בתחום<ref>אודי עציון. [https://www.yediot.co.il/articles/0,7340,L-5569863,00.html "ההנחות הנסתרות על מכוניות חדשות"], ידיעות אחרונות, 15 אוגוסט 2019.</ref>
.

החברה אוספת ומנתחת מידע ממספר מקורות: משרד התחבורה, אתרי יבואני כלי רכב, פרסומי מבצעים והנחות בערוצים השונים, לקוח סמוי, רשתות חברתיות ומידע המוזן על ידי גולשי האתר, בנוסף למאגרי מידע שהחברה מפיקה בעצמה.

==קישורים חיצוניים==
* 

==הערות שוליים==

קטגוריה:אתרי אינטרנט ישראליים
קטגוריה:שירותי אינטרנט ישראליים
קטגוריה:אתרי מסחר אלקטרוני ישראליים
קטיה בנוביץ'

קטיה בנוביץ (נולדה ב-23 במרץ 1972) היא עורכת ומתרגמת ישראלית.

==ביוגרפיה==
בראשית דרכה עסקה בנוביץ' במוזיקה, ולמדה בבית הספר לאמנויות תלמה ילין. בשנות ה-90 של המאה ה-20 השלימה תואר ראשון בספרות כללית באוניברסיטת תל אביב. לאחר שסיימה את שירותה הצבאי החלה לעבוד כעורכת בהוצאת מפה, זמן מה עבדה בעריכה גם בהוצאת חרגול.

ב-2002 קיבלה עבודת תרגום ראשונה ומאז תרגמה עשרות רבות של ספרים לעברית. בנוביץ' עובדת כפרילנסרית ותרגומיה רואים אור בהוצאות הספרים הגדולות בישראל.

==מבחר תרגומים בולטים==
* החוחית מאת דונה טארט, הוצאת מודן, 2014
* המצאת הכנפיים מאת סו מונק קיד, הוצאת כנרת, זמורה־ביתן, 2015
* "הנני" מאת ג'ונתן ספרן פויר, הוצאת כנרת, זמורה־ביתן, 2015
* "חלון פנורמי" מאת ריצ'רד ייטס, הוצאת אחוזת בית, 2008
* "כל כללי הטקס" מאת אלן בנט, הוצאת אחוזת בית, 2006
* "ללכת בדרכך" (2014), והחיים אחריך (2016) מאת ג'וג'ו מויס
* "מה ידעה מייזי" מאת הנרי ג'יימס, תרגום חדש בהוצאת תמיר, 2016
* "מורשת של מרגלים" מאת ג'ון לה קארה, הוצאת כנרת, זמורה־ביתן, 2020
* "סרפינה" מאת רייצ'ל הרטמן, הוצאת מודן, 2014
* "על היופי" מאת זיידי סמית', הוצאת כנרת, זמורה־ביתן, 2006
* "ילדה אהובה" מאת מריאנה פרדריקסון, הוצאת כנרת, 2006
* "אנשים נורמלים" (2019), ו"שיחות עם חברים" (2021) מאת סאלי רוני, הוצאת מודן
* "העדויות" מאת מרגרט אטווד, הוצאת מחברות לספרות, 2020
* "המולת הזמן" מאת ג'וליאן בארנס, הוצאת כתר, 2018
* גאווה ודעה קדומה מאת ג'יין אוסטין, הוצאת אהבות וספרים בעלמא, 2024
ועוד מספריהם של: סלמאן רושדי, ג'ודי פיקו, לי צ'יילד, הרלן קובן וסופרים נודעים אחרים.

==קישורים חיצוניים==

* 
* [https://simania.co.il/translatorDetails.php?itemId=38264 הספרים בתרגומה של קטיה בנוביץ'] באתר "סימניה"
* [https://www.korebasfarim.com/2016/11/28/ראיון-עם-קטיה-בנוביץ-לרגל-צאת-תרגומה-הח/ ריאיון עם קטיה בנוביץ'], במגזין המקוון 'קורא בספרים'

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:עורכות ספרותיות ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
ממבו

רקדני ממבו
ממבו (בספרדית: mambo) הוא ריקוד וסגנון מוזיקלי אפרו-קובני. מקור הממבו בפולחנים של כתות, שמוצאן בממלכת קונגו.

הממבו פותח בקובה, בשנות ה-30 של המאה ה-20 בהשראת הדאנזון והסון. פירוש השם ממבו בשפה המדוברת בקונגו הוא "שיח עם האלים", ושמו מייצג את חופש התנועה ומורכבות הצעדים האופיינית לריקוד. בז'אנר זה לא נקבעה חוקיות של תנועות והוא דרש זריזות ומיומנות, על כן היה קשה מאוד ללימוד. הממבו תואר על ידי מעריציו כריקוד שבו התנועה היא חלק בלתי נפרד מהמלודיה.

יסודות הריקוד פותחו על ידי מהגרים מהאיטי, שהגיעו לקובה אחרי המהפכה בארצם, שילוב של מוזיקת הסווינג והמוזיקה הקובנית, הפיק קצב ייחודי ונוצר ריקוד חדש.

ריקוד הממבו משויך לפרץ פרדו, שהציג אותו לראשונה במועדון הלילה "לה טרופיקנה" בשנת 1943, בהוואנה, ומאז מנהלי להקות נוספים כמו טיטו רודריגז, פאפי קאמפו, טיטו פוואנטה, מחיטו וחוויאר פיתחו סגנון משלהם ונתנו תנופה למה שכונה "שיגעון הממבו". מוזיקת הממבו תפסה תאוצה ב-1947 והתחילה להתנגן בכל המועדונים. מדריכי ריקודים הסכימו שזה אחד מהריקודים היותר קשים מבין הסגנונות של הסלסה ומשום כך שיגעון הממבו לא החזיק זמן רב וריקוד הממבו הוגבל במידה רבה לרקדנים מתקדמים.

הממבו הוביל להתפתחות של הצ'ה צ'ה צ'ה.

==קישורים חיצוניים==

* [http://www.laventure.net/tourist/mambo.htm Mambo Mania] 
* [https://futprint.ru/iw/wedding/types-of-classical-dances-styles-of-dances-list/ סוגי ריקודים קלאסיים. סגנונות ריקוד: רשימה. סגנונות של ריקוד מודרני] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחול
קטגוריה:מוזיקה קובנית
שי הס

שי הס (נולד ב-2 בינואר 1973) הוא כדורגלן עבר ישראלי ששיחק בעמדת השוער. הס גדל בקבוצת הנוער של הפועל פתח תקווה ושיחק בקבוצה הבוגרת במשך שבע עונות.

==קריירה==
הס החל לשחק כדורגל במחלקת הנוער של הפועל פתח תקווה, ולזכותו ארבע הופעות במדי הנבחרת הצעירה של ישראל. בשנת 1992 צורף לסגל הקבוצה הבוגרת של הפועל פתח תקווה, ואת הבכורה ערך בחודש יולי בהפסד למכבי חיפה במסגרת משחקי האינטרטוטו. בעונת 1992/1993 שימש כמחליפו של רפי כהן ושותף בעשרה משחקי ליגה. בסיום העונה עבר כהן למכבי חיפה ובמקומו הוחתם בקבוצה איציק קורנפיין. קורנפיין פתח בארבעה מחמישה המחזורים הראשונים, אך לאחר ההפסד לקבוצת הפועל באר שבע קיבל הס את תפקיד השוער הראשון, תפקיד אותו מילא במשך שש העונות הבאות. בסיום עונת 1998/1999 שוחרר מהקבוצה והוחלף על ידי רפי כהן.

בעונות הבאות עבר הס בין מספר קבוצות: בני יהודה תל אביב, מכבי הרצליה, הפועל חיפה ומועדון ספורט אשדוד. בשנת 2002 עבר לקבוצת הפועל רמת גן מהליגה הארצית, בה שיחק עד לפרישתו בשנת 2007. בשנת 2021 מונה למאמן השוערים בהפועל באר שבע.

==קישורים חיצוניים==

* [http://www.hpt.co.il/?ShowPlayer=223 שי הס - פרופיל] באתר "מוזיאון פתח תקווה"

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני בני יהודה תל אביב
קטגוריה:כדורגלני מכבי הרצליה
קטגוריה:כדורגלני הפועל חיפה
קטגוריה:כדורגלני מועדון ספורט אשדוד
קטגוריה:כדורגלני הפועל רמת גן
קטגוריה:מאמני שוערים ישראלים
קטגוריה:פתח תקווה: כדורגלנים
קטגוריה:ישראלים שנולדו ב-1973
מחנה העקורים אשווגה

מחנה העקורים אשווגה (בגרמנית: Eschwege) היה מחנה עקורים באשווגה אזור פרנקפורט בגרמניה לאחר מלחמת העולם השנייה.

המחנה הוקם בינואר 1946 בשטחו של בסיס חיל האוויר הגרמני לשעבר במחוז פרנקפורט באזור הכיבוש האמריקני בגרמניה לאחר מלחמת העולם השנייה.

בעת פתיחתו של המחנה היו בו כ-1,770 יהודים ניצולי השואה. אוכלוסייתו הצעירה של המחנה פיתחה במהירות קהילה מחודשת. באפריל 1947 התקיים במחנה גן ילדים ובו 50 ילדים. בבית הספר היסודי במחנה היו באותה תקופה 30 תלמידים. במחנה היו גם תלמוד תורה וישיבה, וכן בית ספר תיכון דתי "בית יעקב" לבנות.

חיי הדת התקיימו במספר בתי כנסת של המחנה ובמקווה. במחנה היה מועדון ספורט ובו 100 פעילים, בית קולנוע, אודיטוריום בן 500 מקומות ישיבה ולהקת תיאטרון. המחנה פרסם את העיתון "אונדזער האפנונג" ("תקוותנו" ביידיש).
בשיאו, ב-19 באוקטובר 1946, שכנו במחנה בערך 3,350 יהודים. המחנה נסגר ב-26 באפריל 1949.

במחנה ביקרו ביקרו מנהיגי תנועות הפועלים הציוניות ובראשם דוד בן-גוריון שביקר במחנה באוקטובר 1946 ונשא נאום.

== הערות ==
: במאמר זה משולב טקסט מוזיאון ארצות הברית לזכר השואה, טקסט שפורסם תחת הרישיון לשימוש חופשי במסמכים של גנו.

== קישורים חיצוניים ==
* מוזיאון השואה בארצות הברית - [http://www.ushmm.org/wlc/en/article.php?ModuleId=10007065 אשווגה]
* [http://www.zchor.org/eschwege/eschwege.htm תמונות] ממחנה העקורים אשווגה

==הערות שוליים==

קטגוריה:פרנקפורט: היסטוריה
אשווגה
21 גשרים

21 גשרים (באנגלית: 21 Bridges) הוא סרט מתח ופעולה אמריקאי משנת 2019 בכיכובם של צ'דוויק בוזמן, סיינה מילר, ג'יי קיי סימונס, סטפן ג'יימס, קית' דייוויד וטיילור קיטש.

== עלילה ==
בלש משטרת ניו יורק אנדרה דייוויס (צ'דוויק בוזמן), שנחקר לא פעם במחלקה לחקירות שוטרים על כך שהפעיל כוח קטלני בשבעה מקרים שונים, מונה לחקור שוד לילי. שני נחתים לשעבר, ריי (טיילור קיטש) ומייקל (סטפן ג'יימס), נשכרו לשדוד משלוח סמים שהוסתר במרתף מסעדה, אולם השוד השתבש, והשניים ניהלו קרב יריות עם שוטרים שהגיעו למקום והרגו שמונה מהם. השודדים נמלטו על נפשם למנהטן ודייוויס מנהל אחריהם מצוד ברחבי העיר.

==קישורים חיצוניים==
* 

;ביקורות
* 

==הערות שוליים==

קטגוריה:סרטי 2019
קטגוריה:סרטי פעולה אמריקאיים
קטגוריה:סרטי מתח אמריקאיים
אתרי המהפכה התעשייתית של תקופת מייג'י ביפן: ברזל, פלדה, בניית ספינות וכריית פחם

אתרי המהפכה התעשייתית של תקופת מייג'י ביפן: ברזל, פלדה, בניית ספינות וכריית פחם (באנגלית: Sites of Japan's Meiji Industrial Revolution: Iron and Steel, Shipbuilding and Coal Mining; ביפנית: 明治日本の産業革命遺産 製鉄・鉄鋼、造船、石炭産業) הם קבוצה של אתרים היסטוריים אשר מילאו חלק חשוב בתיעוש של יפן בתקופות באקומאצו ו- תקופת מייג'י, והם חלק מהמורשת התעשייתית של יפן. בשנת 2009 הוגשו האנדרטאות לרישום משותף ברשימת אתרי המורשת העולמית של אונסק"ו תחת הקריטריונים ii, iii ו- iv . האתרים התקבלו במושב 39 של המורשת העולמית של אונסק"ו.



== מחלוקות ==
שילובם של חלק מנכסים אלה כאתרי מורשת של אונסק"ו עוררו התנגדויות מצד קוריאה הדרומית וקוריאה הצפונית, בשל העובדה שאזרחים קוריאנים מגויסים ושבויי מלחמה סינים נאלצו לעבוד בתנאים קשים בשבעה מאתרים אלה במהלך מלחמת העולם השנייה ביפן. ממשלת יפן מתנגדת לטענה כי באתר האשימה היו עבודות כפייה של אסירים.

בשנת 2009 ביקשה יפן לכלול את האי האשימה, לצד 22 אתרי תעשייה נוספים המפורטים לעיל ברשימה של אונסקו. ממשלת דרום קוריאה התנגדה לכך, בטענה כי עובדי כפייה קוריאנים וסינים הוכרחו לעבוד באי לפני מלחמת העולם השנייה ובמהלכה. גם ממשלת צפון קוריאה מתחה ביקורת על ההצעה בשל כך.

שבוע לפני תחילת ישיבת וועדת המורשת העולמית ה -39 של אונסק"ו, בבון שבגרמניה, דרום קוריאה ויפן הסכימו על פשרה: יפן תציג את השימוש בעבודות כפייה בהסבר למבקרים במתקנים באתרים רלוונטיים, ושתי המדינות ישתפו פעולה לאישור המועמדים להיות אתרי מורשת אחת של השנייה.

ביולי 2015, במהלך ישיבת וועדת המורשת העולמית ה -39 של אונסק"ו, משכה דרום קוריאה את התנגדותה לאחר ההכרה של יפן בנושא זה כחלק מההיסטוריה של האי, וציון במפורש כי "היו מספר גדול של קוריאנים ואחרים שהובאו בניגוד לרצונם ואולצו לעבוד בתנאים קשים בשנות הארבעים בחלק מהאתרים [כולל אי האשמה] " וכי יפן" הייתה מוכנה לשלב אמצעים מתאימים באסטרטגיה הפרשנית לזכר הקורבנות כאלה בהקמת מרכז מידע", ובעקבות הסכמה זו והסרת ההתנגדות, הוכר האי ב-5 ביולי כחלק מאתר המורשת העולמית - כחלק מאתרי המהפכה התעשייתית של תקופת מייג'י ביפן.

ההסכמה שהוסגה עוררה מחאה ציבורית בשתי המדינות; וכבר באותו יום, לאחר ההחלטה על אישור האתר, הודיע שר החוץ היפני פומיו קישידה כי כאשר נאמר "הובאו בניגוד לרצונם ואולצו לעבוד בתנאים קשים " אין מדובר ב"עבודות כפייה".

בשל מחלוקת זו, הוקם מנגנון פיקוח על ידי וועד המורשת העולמית, לפקח על הנצחת זכר הקורבנות, וסטטוס ההנצחה הוצג במהלך מושב ועדת המורשת העולמית ביוני 2018. בפגישה זו הגיעה ועדת אונסק"ו למסקנה כי יפן לא עמדה בהתחייבותה להנציח את זכר הקורבנות, ויעצו ("strongly urged") ליפן לקיים את הבטחותיה.

== קישורים חיצוניים ==

* 

== הערות שוליים ==

קטגוריה:יפן: אתרי מורשת עולמית
קטגוריה:מחוז נגסאקי
קטגוריה:מחוז קגושימה
קטגוריה:ציטוט עם תסריט בשפה זרה (יפנית)
קטגוריה:תקופת מייג'י
מקס נודלמן

מקסים (מקס) נודלמן הוא קצין צה"ל בדרגת אלוף-משנה, המכהן כסגן מפקד אוגדת איו"ש.

== ביוגרפיה ==
נודלמן נולד בקישינב ועלה לישראל בגיל 11. התגייס להנדסה קרבית ועבר קורס מפקדים וקורס קצינים. שימש מפקד פלוגה בסמו"ר. בהמשך מונה לקצין הנדסה של אוגדת עזה. באוקטובר 2013 נפצע קשה במנהרה ליד עין השלושה: נודלמן נכנס למנהרה יחד עם כוח הנדסה ומטען רב עוצמה שהטמין החמאס פגע בו ובקצין נוסף. לאחר מכן מונה לראש ענף הנדסה במל"י. בהמשך פיקד על גדוד 603 בחטיבה 7 בין השנים 2015–2017. לאחר מכן כיהן כקצין הנדסה של פיקוד המרכז בדרגת אלוף-משנה.

בשנת 2020 מונה לסגן מפקד אוגדת איו"ש.

== קישורים חיצוניים ==

* 

== הערות שוליים ==

קטגוריה:קציני הנדסה של פיקוד המרכז
קטגוריה:מפקדי גדוד 603
קטגוריה:אלופי-משנה בצה"ל
קטגוריה:ישראלים שנולדו במאה ה-20
DS 4

DS 4 היא מכונית משפחתית קטנה יוקרתית וקומפקטית, אשר משנת 2010 על ידי חטיבת רכבי היוקרה DS אוטומובילס בבעלות יצרנית הרכב הצרפתית קבוצת PSA הצרפתית לאחר שיוצרה בין השנים 2010–2015 בשם המותג סיטרואן DS4 על ידי יצרנית הרכב סיטרואן.

במלזיה הדגם יוצר על ידי יצרנית המכוניות המלזית Naza Automotive Manufacturing חברת בת של הקונגלומרט Naza .

ה-"DS" הוכרז לראשונה בתחילת 2009 על ידי יצרנית הרכב הצרפתית סיטרואן כמותג משנה מוביל המיושם על חלק מהדגמים שלה, הפועל במקביל למותג הזרם המרכזי שלה. השם "DS" הוא גם מחזה על מילים, כמו שבצרפתית מבוטא כמו המילה "déesse", שפירושו "אלילה". ה-"DS" הוא סימן רכב עצמאי מאז 2015 (מאז 2012 בסין).

=="DS 4"==

* 5 דלתות - הצ'בק.
* 5 נוסעים.
* מנוע קדמי.
* סוג הנעה: הנעה קדמית.
* בין השנים 2016 – 2018 יוצר דגם קרוסאובר קומפקטי הקרוי "DS 4 קרוס-בק".

==תמונות==
<gallery mode="packed" heights="120">
קובץ:2016 DS DS4 Elegance BlueHDi 1.6 Rear.jpg| דגם "DS 4", שנת 2016
קובץ:Citroën DS4 (MSP16).jpg| דגם "DS 4"
קובץ:Citroën DS4 - wnętrze (MSP16).jpg| דגם "DS 4" - מבט לתא הנהג ולוח מחוונים
קובץ:DS 4 Crossback - prawy przód (MSP17).jpg | דגם "DS 4" קרוס-בק
קובץ:Osaka Motor Show 2015 (164) - DS 4 CROSSBACK.JPG | דגם "DS 4" קרוס-בק
</gallery>

==ראו גם==
* סיטרואן DS4 
* DS 3
* DS 4S

== קישורים חיצוניים ==

==הערות שוליים==

קטגוריה:דגמי מכוניות שהושקו ב-2015
קטגוריה:מכוניות משפחתיות
קטגוריה:כלי רכב צרפתיים
קטגוריה:כלי רכב המורכבים במלזיה
קטגוריה:רכבי סיטרואן
4
הרצל פיטוסי

הרצל פיטוסי הוא כדורגלן עבר ישראלי ששיחק בעמדת החלוץ. בעונת 1981/82 היה מלך השערים בליגה הבכירה עם 22 כיבושים.

==קריירה==
פיטוסי גדל במחלקת הנוער של קבוצת מכבי נתניה. בעונת 1970/1971 ערך את הבכורה בקבוצה הבוגרת. בעונה שלאחר מכן עבר לשחק בקבוצת מכבי הרצליה, וכעבור שנתיים שב לעונה נוספת במכבי נתניה.

בעונת 1974/1975 עבר לשחק בקבוצת בית"ר נתניה מליגת המשנה.

בינואר 1977 כבש שלושער בניצחון 3–1 על הפועל ראשון לציון, אך שתי דקות לסיום המשחק הורחק, לאחר שפגע בשחקן יריב.

בקיץ 1977 חתם בקבוצת מכבי פתח תקווה ששיחקה בהליגה הארצית. בסיום העונה עלה עם הקבוצה לליגה הבכירה. במהלך העונה עמד לדין משמעתי לאחר שהתחמק מבדיקת סמים.

במחזור ה-23 של עונת 1978/1979 התדרדרה הקבוצה אל מתחת לקו האדום המוביל לירידת ליגה. רצף של ניצחונות שיפרו את מצבה, ושער ניצחון של פיטוסי במחזור ה-30 הבטיח את הישארותה בליגה לעונה נוספת. בעונת 1980/81 הבקיע 22 שערים והוכתר כמלך השערים.

לאחר שמונה עונות במכבי פתח תקווה, החל פיטוסי במעברים רבים בין קבוצות, ביניהן הפועל רמת גן, הפועל באר שבע, מכבי חדרה, בית"ר חיפה, הפועל אשדוד ועירוני אשקלון.

==קישורים חיצוניים==
* 	

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי נתניה
קטגוריה:כדורגלני מכבי הרצליה
קטגוריה:כדורגלני בית"ר נתניה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני הפועל באר שבע
קטגוריה:כדורגלני הפועל לוד
קטגוריה:כדורגלני מכבי חדרה
קטגוריה:כדורגלני הפועל אשדוד
קטגוריה:כדורגלני הפועל אשקלון
קטגוריה:נתניה: כדורגלנים
קטגוריה:ישראלים שנולדו ב-1953
יהודה ניידיץ'

הרב יהודה ניידיץ (באנגלית: Judah Nadich; בולטימור, 13 במאי 1912 – ניו יורק, 26 באוגוסט 2007) היה רב קונסרבטיבי, ששירת קהילות בבפאלו ובשיקגו, ובהמשך היה איש הדת היהודי הבכיר של הצבא האמריקני באירופה עם שחרור מחנות הריכוז הנאציים על ידי כוחות בעלות הברית. מאוחר יותר היה נשיא האספה הרבנית, האיגוד הבינלאומי לרבנים השמרנים.

==ביוגרפיה==
ניידיץ' היה בנם הבכור של יצחק ולנה נתנזון ניידיץ' שהיגרו מרוסיה בתחילת המאה העשרים. אביו היה בעל מכולת. אמו נפטרה כשהיה בן שבע, והוא ושתי אחיותיו גודלו על ידי אמם החורגת, נטי גיפטר ניידיץ', מהגרת מליטא. ליצחק ונטי הייתה בת מנישואיהם.

בשנת 1932 סיים ניידיץ' את לימודיו ב-City College. בשנת 1936 סיים את לימודי לתואר שני בהיסטוריה מאוניברסיטת קולומביה והוסמך בבית המדרש לרבנים באמריקה. הוא היה רב קהילות שמרניות בבפאלו ובשיקגו. ב-1942 התגייס לצבא כאיש דת.

בשנת 1945, כשהיה סגן אלוף בצבא ואיש הדת היהודי הבכיר של הצבא באירופה, נקרא הרב ניידיץ' לתפקיד היועץ היהודי של גנרל דווייט אייזנהאואר.<ref></ref> הוא התבקש לייעץ כיצד להתמודד עם מאות אלפי העקורים היהודים המוחזקים תחת משטר צבאי. בספרו משנת 1953, "אייזנהאואר והיהודים", כתב ניידיץ' שהוא ואחרים שכנעו את בעלות הברית לנטוש מדיניות המחייבת להחזיר את העקורים למדינות מולדתם.<ref></ref>

בשנת 1947 התחתן הרב ניידיץ' עם מרתה הדסה ריבאלוב, בתם של רוז ומנחם ריבאלוב, מייסד ועורך השבועון הראשון בעברית באמריקה, "הדואר". הוא כיהן בקהילה "קהילת ישראל" בברוקליין, מסצ'וסטס, במשך 10 שנים. משנת 1957 ועד פרישתו בשנת 1987, שימש כרב בית הכנסת בפארק אווניו בניו יורק. שם סייע בפיתוח תוכנית חינוכית לאחר הלימודים, המכונה כיום "התיכון העברי על שם הרב יהודה ניידיץ'."<ref></ref>

בשנת 1974 קרא ניידיץ', כנשיא האספה הרבנית, לוועדת החוק של התנועה "לתת תשומת לב מדוקדקת" להצעתו להסמיך נשים לרבנות. ההצעה התקבלה בשנת 1985.

== קישורים חיצוניים ==
* [http://judahnadich.wordpress.com מחווה לרב יהודה ניידיץ' ומרתה הדסה ריבאלוב ניידיץ'], בלוג שנוצר ומתוחזק על ידי משפחתם.

== הערות שוליים ==

קטגוריה:רבנים צבאיים אמריקאים
קטגוריה:קצינים אמריקאים במלחמת העולם השנייה
קטגוריה:אמריקאים שנולדו ב-1912
קטגוריה:אמריקאים שנפטרו ב-2007
סיליגו

סיליגו (באיטלקית: Siligo) הוא כפר, שנמצא בנפת סאסארי, שבמחוז סרדיניה שבאיטליה.

== גאוגרפיה ==
הכפר נמצא כ-149 ק"מ מקליארי, בירת המחוז וכ-336.5 ק"מ מרומא, בירת איטליה.

== אקלים ==
הטמפרטורה הממוצעת היא 15 מעלות צלזיוס. החודש הכי חם הוא יולי (28 מעלות צלזיוס). החודש הכי קר הוא ינואר (5 מעלות צלזיוס). כמות המשקעים הממוצעת היא 892 מילימטרים בשנה. חודש נובמבר הוא החודש שיש בו הכי הרבה גשם (169 מ"מ גשם), וחודש יולי הוא החודש שיש בו הכי פחות גשם (14 מ"מ גשם).

== תנועה ותחבורה ==
הכפר נמצא ליד הכבישים SP23 ו-SP41bis.

== קישורים חיצוניים ==

* 

== הערות שוליים ==

 
קטגוריה:סרדיניה: ערים
יצחק יחזקאל

תחרות שחייה בפתח תקווה, 1942
יצחק יחזקאל לאחר הזכייה בתחרות הקרב-רב למסטרס, 1983
יצחק יחזקאל (16 בינואר 1921 – 25 באפריל 2010) היה שחיין ישראלי. הצולח הראשון של הכנרת בשחיית יחיד לאורכה, כ-22 ק"מ (1944) אותה צלח עוד פעמיים לאורכה (1953 ו-1955) ועוד 10 פעמים לרוחבה בצליחה התחרותית מעין גב לטבריה (כ-9 ק"מ).

== ביוגרפיה ==
יחזקאל נולד וגדל בטביליסי, גאורגיה. משפחתו ברחה מהטיהורים הגדולים של סטלין לאיסטנבול, טורקיה, וכעבור מספר שנים הם עברו להתגורר בביירות, לבנון. 

בשנת 1936 יחד עם אחיו הבכור הם הסתננו לארץ ישראל והגיעו לכפר גלעדי. מספר ימים לאחר מכן, הם הוברחו במשאית לתל אביב כשהם מסתתרים מתחת לערמת חציר. מספר חודשים לאחר מכן, הצטרפו אליהם גם הוריהם ואחותם. למחייתם עסקו בסחר ברחובות העיר. 

לאחר מכן הצטרף לנוער העובד. בתנועה למד מקצוע, מסגר ואת השפה העברית. במקביל הצטרף למועדון הספורט של הפועל תל אביב, ושם התאמן בהתעמלות, והפך במהרה לספורטאי מוביל בקבוצה. הוא התאמן במספר ענפי ספורט והשתתף בתחרויות שחייה בסגנון החזה.

בשנת 1943 צלח יחזקאל לראשונה את הכנרת, לרוחבה למרחק של כ-9 ק"מ, ובסך הכל השתתף ב-10 תחרויות של צליחת הכנרת לרוחבה מעין-גב לטבריה, עד שנת 1968 (כולל), יותר מכל שחיין ישראלי אחר.

ב-28 באוקטובר 1944 צלח יחזקאל את הכנרת לאורכה מצמח בדרום לטבחה בצפון, כ-22 ק"מ במשך 9 שעות, 39 דקות ו-44 שניות, ובכך היה לשחיין הישראלי הראשון שעמד במשימה זו. בשנת 1953 חזר על המשימה בשחייה רק בכיוון ההפוך, מכפר נחום לצמח בזמן של 10 שעות, 18 דקות ו-20 שניות. בשנת 1955 חצה את הכנרת שוב לאורכה מצמח בדרום לכפר נחום בצפון בזמן של 8 שעות, 33 דקות ו-25 שניות. 

יחזקאל שרת במהלך שירותו בצה"ל בחיל הים כמדריך ספורט ומאמן קרב מגע. במסגרת שירות המילואים שלו, היה המאמן הראשי של נבחרת השחייה של חיל הים, אתה זכה באליפויות צה"ל במשך כמה שנים ואחר כך של נבחרת השחייה של הנח"ל, שניצחה את נבחרת חיל הים בשחייה כל עוד הוא היה המאמן הראשי. הוא השתחרר משרות המילואים בשנת 1968.

בשנים 1945–1965 אימן את קבוצות הילדים והנוער של הפועל תל אביב בהתעמלות, בשחייה ובכדורמים.

בשנת 1994 לקה יחזקאל בשבץ מוחי ראשון, ולאחר 6 חודשי החלמה הוא חזר לעבוד בפיסול בסטודיו שלו. לאחר מכן, סבל מעוד חמישה אירועי שבץ מוחי, שהשאירו אותו משותק בחצי הגוף.

הוא התגורר עם משפחתו בתל אביב עד שנת 1951, ממנה עבר להתגורר בחולון עד למותו בשנת 2010.

== התנדבות ==
* בין השנים 1960–1992 התנדב יחזקאל ללמד עיוורים לשחות.
* בין השנים 1980–1994 התנדב כנהג אמבולנס במגן דוד אדום.

== תארים והישגים ==
בשנת 1959, לאור הישגיו כספורטאי אוזכר בין 3000 ספורטאים מצטיינים בארץ ובעולם בספרם של זמרי ופז <ref></ref>.

בשנת 1989 זכה יחזקאל בעיטור "לאיש כפועלו".

== ראו גם ==
* שחיית מרתון במים פתוחים

== הערות שוליים ==

קטגוריה:שחיינים ארץ-ישראלים
קטגוריה:שחייני מים פתוחים ישראלים
קטגוריה:ספורטאי הפועל תל אביב
קטגוריה:ישראלים ילידי גאורגיה
קטגוריה:אנשי העלייה החמישית
קטגוריה:ישראלים שנולדו ב-1921
קטגוריה:ישראלים שנפטרו ב-2010
קירסטי ספרבו

קירסטי ספרבו (בנורווגית: Kirsti Sparboe; נולדה ב-7 בדצמבר 1946) היא זמרת ושחקנית נורווגית.

== ביוגרפיה ==
ספרבו נולדה בטרומסה כצעירה מבין חמישה ילדים.

ב-1964 התגלתה על ידי עיתונאי אשר הזמין אותה לשיר באירוע עיתונאי, אירוע זה שודר בטלוויזיה והיא הוזמנה להופיע בתוכנית ב-NRK.

באותה שנה יצא הסינגל הראשון שלה וב-1965 יצא האלבום הראשון שהקליטה.

היא ייצגה את נורווגיה באירוויזיון שלוש פעמים:
* ב-1965 הגיע למקום ה-13 עם השיר "Karusell".
* ב-1967 סיימה במקום ה-14 עם השיר "Dukkemann".
* ב-1969 עם השיר "Oj, oj, oj, så glad jeg skal bli" סיימה במקום האחרון מתוך שש עשרה השירים שלקחו חלק בתחרות.

בנוסף היא ניסתה לייצג את נורווגיה באירוויזיון 1966 וסיימה במקום השני בתחרות המקדימה, ב-1970 השתתפה בקדם האירוויזיון הגרמני וזאת לאחר שבאותה שנה מספר מדינות וביניהן נורווגיה סירבו להשתתף בתחרות.

ב-1969 יצא שירה "En Student Från Uppsala" (סטודנט מאופסלה) שהיווה המנון לא רשמי עבור הסטודנטים באוניברסיטת אופסלה.

היא שרה את הגרסה הנורווגית של השיר "Un banc, un arbre, une rue" שזכה באירוויזיון בביצועה של סברין.

ב-1973 שיחקה לראשונה בתיאטרון.

ב-1984 ו-1985 הופיעה בהצגה בילבי בתיאטרון באוסלו.

ב-1992 שיחקה בסרט "Ute av drift!" המבוסס על מחזה מאת ריי קוני.

ב-1998 קיבלה אות כבוד מטעם עיר הולדתה טרומסה.

היא נשואה בשלישית.

== קישורים חיצוניים ==

* 
* 

קטגוריה:זמרות נורווגיות
קטגוריה:נציגי נורווגיה באירוויזיון
קטגוריה:משתתפי אירוויזיון 1965
קטגוריה:משתתפי אירוויזיון 1967
קטגוריה:משתתפי אירוויזיון 1969
קטגוריה:שחקניות קולנוע וטלוויזיה נורווגיות
קטגוריה:נורווגיות שנולדו ב-1946
קטגוריה:נורווגים שנולדו ב-1946